**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a o zmene a doplnení niektorých zákonov | | | | | | | | | |
| **Predkladateľ (a spolupredkladateľ)** | | | | | | | | | |
| Podpredseda vlády Slovenskej republiky pre investície a informatizáciu | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:-* | | | | | | | | | |
| **Termín začiatku a ukončenia PPK** | | | | | 01.08.2018 – 06.08.2018 | | | | |
| **Termín predloženia na MPK\*** | | | | | august/2018 | | | | |
| **Predpokladaný termín predloženia na Rokovanie vlády SR\*** | | | | | apríl/2019 | | | | |
|  | | | | | | | | | |
| 1. **Definícia problému** | | | | | | | | | |
| Cieľom predkladaného návrhu zákona je zabezpečiť požadované úpravy a doplnenia, ktoré vyplynuli z ďalších skúseností v nadväznosti na aplikáciu zákona v praxi. Účelom týchto úprav je zjednotenie používania ustanovených nástrojov a zjednodušenie využívaných elektronických služieb. | | | | | | | | | |
| 1. **Ciele a výsledný stav** | | | | | | | | | |
| Medzi hlavné oblasti úpravy patrí:   * autentifikácia   + doplnenie identifikačných schém publikovaných podľa nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014) (ďalej len “nariadenie eIDAS”), ako povinne podporovaných autentifikátorov,   + podmienenie vydania alternatívneho autentifikátora zápisom identifikátora osoby do registra fyzických osôb, alebo pridelením rodného čísla,   + legislatívno-technické úpravy ustanovení o spôsoboch autentifikácie, * elektronické schránky   + umožnenie začať konať o neúčinnosti doručenia aj bez návrhu adresáta, ak správca modulu elektronických schránok oznámi, že nastal objektívny technický problém s doručovaním, * povinné zverejňovanie nástrojov na tvorbu elektronických podaní prostredníctvom OpenAPI, * rozšírenie možností používania eID a údajov z registrov pre subjekty súkromného práva   + umožňuje so súhlasom klientov získavať údaje z registra fyzických osôb a používať na overenie totožnosti klientov eID (alebo doklad o pobyte) za rovnakých podmienok, ako v eGov službách, * vypustenie ustanovení o akreditovanom platiteľovi, * úpravy na základe podnetov z praxe, napríklad   + zrušenie povinnosti spoločného podpisovania rozhodnutí a doložiek právoplatnosti,   + úprava vzoru osvedčovacej doložky pri zaručenej konverzii bude vo vykonávacom predpise (zjednotenie doložiek),   + uľahčenie poskytovania údajov medzi orgánmi verejnej moci pri použití modulu procesnej integrácie a integrácie údajov. | | | | | | | | | |
| 1. **Dotknuté subjekty** | | | | | | | | | |
| Orgány verejnej moci, právnické osoby, podnikatelia, fyzické osoby. | | | | | | | | | |
| 1. **Alternatívne riešenia** | | | | | | | | | |
| Súčasná právna úprava nedefinuje všetky možnosti, ktoré sú definované v strategickom dokumente k informatizácii spoločnosti v Národnej koncepcii informatizácie verejnej správy. Navrhovaná právna úprava reflektuje na uvedené požiadavky strategického dokumentu, konkrétne zriaďovanie elektronických schránok pre maloletých, vytvorenie a sprístupnenie aplikačného rozhrania na vytvorenie elektronického podania pre verejnosť ako ďalšej možnosti prístupu k elektronickým službám a možnosť poskytovania referenčných údajov z Registra fyzických osôb a evidencie občianskych preukazov pre súkromný sektor, konkrétne pre banky, pobočky zahraničných bánk a telekomunikačných operátorov, poštový podnik a Slovenský pozemkový fond. | | | | | | | | | |
| 1. **Vykonávacie predpisy** | | | | | | | | | |
|  | | | | | | ☐ Áno | | ☒ Nie | |
|  | | | | | | | | | |
| 1. **Transpozícia práva EÚ** | | | | | | | | | |
| Národná právna úprava nejde nad rámec minimálnych požiadaviek EÚ. | | | | | | | | | |
|  | | | | | | | | | |
| 1. **Preskúmanie účelnosti\*\*** | | | | | | | | | |
| Preskúmanie účinnosti a účelnosti navrhovaného predpisu bude vykonávané priebežne po nadobudnutí účinnosti. | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | **☐** | | **Pozitívne** | | **☐** | **Žiadne** | **☒** | | **Negatívne** |
| z toho rozpočtovo zabezpečené vplyvy | **☒** | | Áno | | **☐** | Nie | ☐ | | Čiastočne |
| **Vplyvy na podnikateľské prostredie** | **☒** | | **Pozitívne** | | **☐** | **Žiadne** | **☐** | | **Negatívne** |
| z toho vplyvy na MSP | **☒** | | Pozitívne | | **☐** | Žiadne | **☐** | | Negatívne |
| **Sociálne vplyvy** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na životné prostredie** | **☐** | | **Pozitívne** | | **☒** | **Žiadne** | **☐** | | **Negatívne** |
| **Vplyvy na informatizáciu** | **☒** | | **Pozitívne** | | **☐** | **Žiadne** | **☐** | | **Negatívne** |
| **Vplyvy na služby pre občana z toho** vplyvy služieb verejnej správy na občana  vplyvy na procesy služieb vo verejnej správe | **☒** | | **Pozitívne** | | **☐** | **Žiadne** | **☐** | | **Negatívne** |
| **☒** | | **Pozitívne** | | **☐** | **Žiadne** | **☒** | | **Negatívne** |
| **Vplyvy na manželstvo, rodičovstvo a rodinu** | **☐** | | **Pozitívne** | | **☒** | **Žiadne** | **☐** | | **Negatívne** |
| 1. **Poznámky** | | | | | | | | | |
| K vplyvom na rozpočet verejnej správy:  Návrh zákona bude mať z dôvodu realizácie projektov informatizácie spoločnosti výrazný hospodársky a finančný dosah, a to na verejné financie formou presunu plánovaných výdavkov medzi rozpočtové kapitoly nových navrhnutých správcov ISVS resp. modulov a vzniku nových nákladov pri implementácii novovzniknutých požiadaviek na úpravu existujúcich a vytvorenie nových informačných systémov.  Prínosom bude lepší výkon verejnej moci, založený na rýchlom a účelnom zdieľaní dát, kde možno očakávať celkové zníženie nákladov na získavanie údajov, napríklad o podnikateľských subjektoch, vrátane zníženia s tým súvisiacich administratívnych a materiálových nákladov. Súčasne dôjde ku skvalitneniu obsahu informačných systémov verejnej správy, a tým aj výkonu verejnej moci.  Všetky moduly Ústredného portálu verejnej správy sú v správe ústredných orgánov verejnej správy. Ich tvorba a prevádzka je krytá z rozpočtovej kapitoly Úradu podpredsedu vlády SR pre investície a informatizáciu (Národná agentúra pre sieťové a elektronické služby). K realizácii niektorých ustanovení zákona sú využívané nástroje, ktoré už v súčasnosti slúžia na realizáciu povinností vyplývajúcich zo tohto zákona. Celkový popis návrhu a jeho technická realizácia je bližšie popísaná v paragrafovom znení a dôvodovej správe všeobecnej časti návrhu zákona.  K vplyvom na podnikateľské prostredie:  Pozitívne vplyvy na podnikateľské prostredie sa predpokladajú z dôvodu, že predkladaný návrh zákona zjednodušuje procesy a poskytovanie služieb pre podnikateľské subjekty v nadväznosti na využívanie výsledkov projektov v oblasti eGov služieb a zabezpečuje sprostredkovanie kontaktu užívateľov, občanov a podnikateľov. Z hľadiska zvýšenia efektivity poskytovania služieb navrhovaná zmena bude mať vplyv na odstránenie časovej a administratívnej záťaže na pracovníkov vo vzťahu k zabezpečeniu údajov potrebných na výkon služieb. Jej cieľom je odbremeniť pracovníkov od zbytočnej manuálnej práce a zároveň zvýšiť kvalitu a dostupnosť údajov. Nevytvára nové pracovné miesta pre zamestnancov výskumu a vývoja v SR.  K vplyvom na služby pre občana:  Pozitívne vplyvy sa týkajú možnosti získavať údaje z registra fyzických osôb a používať na overenie totožnosti klientov eID (alebo doklad o pobyte) za rovnakých podmienok, ako v eGov službách, teda ako pri procese autentifikácie (napr. na portáli slovensko.sk) aj na účely kontaktu ich užívateľov, občanov a podnikateľov, so subjektmi v súkromnej sfére. Subjekt, ktorý je na základe platnej právnej úpravy oprávnený službu poskytovať je ten orgán verejnej moci, ktorý bude poskytovať súčinnosť pri poskytovaní údajov uvedených v bode 7.1.1. analýzy vplyvov na služby pre občana pre banky, pobočky zahraničných bánk, telekomunikačných operátorov, poštový podnik, Slovenský pozemkový fond. Negatívne vplyvy súvisia s povinnosťami, ktoré z navrhovanej právnej úpravy vyplývajú pre Ministerstvo vnútra SR, správcu Ústredného portálu verejnej správy a správcov špecializovaných portálov v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente). | | | | | | | | | |
| 1. **Kontakt na spracovateľa** | | | | | | | | | |
| 02/2092 8243 | | | | | | | | | |
| 1. **Zdroje** | | | | | | | | | |
| Konzultácie s dotknutými subjektmi (NASES a Slovensko.Digital) boli uskutočnené na základe predbežnej informácie zverejnenej na slov-lex.sk Úradom podpredsedu vlády Slovenskej republiky pre investície a informatizáciu pod číslom PI 2018/4. Ďalej Úrad podpredsedu vlády Slovenskej republiky pre investície a informatizáciu dňa 02.07.2018 začal konzultácie s podnikateľskými subjektmi. Uvedené konzultácie trvali od 02.07.2018 do 31.07.2018 elektronickou formou. | | | | | | | | | |
| 1. **Stanovisko Komisie pre posudzovanie vybraných vplyvov z PPK** | | | | | | | | | |
| STANOVISKO KOMISIE  (PREDBEŽNÉ PRIPOMIENKOVÉ KONANIE)  K NÁVRHU  ZÁKONA, KTORÝM SA MENÍ A DOPĹŇA ZÁKON Č. 305/2013 Z. Z. O ELEKTRONICKEJ PODOBE VÝKONU PÔSOBNOSTI ORGÁNOV VEREJNEJ MOCI A O ZMENE A DOPLNENÍ NIEKTORÝCH ZÁKONOV (ZÁKON O E-GOVERNMENTE)  I. Úvod: Úrad podpredsedu vlády SR pre investície a informatizáciu dňa 1. augusta 2018 predložil Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „Návrh zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente)“ spolu so žiadosťou o skrátenie PPK. Komisia tejto žiadosti vyhovela. Materiál predpokladá negatívne vplyvy na rozpočet verejnej správy, ktoré nie sú rozpočtovo zabezpečené; pozitívne vplyvy na podnikateľské prostredie, vrátane pozitívnych vplyvov na malé a stredné podniky; pozitívne vplyvy na informatizáciu; pozitívne vplyvy služieb verejnej správy na občana a pozitívne vplyvy na procesy služieb vo verejnej správe.    II. Pripomienky a návrhy zmien: Komisia uplatňuje k materiálu nasledovné pripomienky a odporúčania:  K vplyvom na podnikateľské prostredie  Komisia odporúča predkladateľovi identifikované pozitívne vplyvy materiálu vyšpecifikovať do časti „10. Poznámky“ doložky vybraných vplyvov. Ani predložená doložka, ani analýza vplyvov na podnikateľské prostredie (ďalej len „analýza“) informáciu neobsahujú, resp. obsahujú len čiastočne v časti Inovácie analýzy. Avšak menia sa aj časové lehoty, čo odporúča Komisia opísať v časti 3.3.3 analýzy.  Stanovisko ÚPPVII: Pripomienky boli zapracované.  K vplyvom na rozpočet verejnej správy  V doložke vybraných vplyvov je uvedený negatívny rozpočtovo nezabezpečený vplyv na rozpočet verejnej správy. Tento vplyv súvisí s implementáciou prostriedku elektronickej identifikácie vydaného v rámci schémy elektronickej identifikácie, ktorý je uvedený v zozname podľa nariadenia eIDAS, vydaného v rámci elektronickej identifikácie, keďže priamo z tohto nariadenia vyplýva povinnosť umožniť použitie týchto nástrojov na autentifikáciu v členskom štáte EÚ. V analýze vplyvov na rozpočet verejnej správy je tento vplyv na rozpočet kapitoly ÚV SR (NASES) kvantifikovaný na rok 2019 vo výške 1 000 000 eur, na rok 2020 vo výške 2 575 000 eur a na rok 2021 vo výške 1 350 000 eur. S rozpočtovo nekrytým vplyvom Komisia nesúhlasí a žiada vplyv na rozpočet verejnej správy zabezpečiť v rámci schválených limitov rozpočtov dotknutých kapitol štátneho rozpočtu, a to bez dodatočných požiadaviek na rozpočet verejnej správy. V nadväznosti na uvedené je potrebné prepracovať doložku vybraných vplyvov vrátane analýzy vplyvov na rozpočet verejnej správy.  Stanovisko ÚPPVII: Pripomienky boli zapracované.  K vplyvom na služby verejnej správy pre občana  V bode 7.1.2 analýzy vplyvov na služby verejnej správy pre občana navrhuje Komisia uviesť ako „Subjekt, ktorý je na základe platnej právnej úpravy oprávnený službu poskytovať“ orgány verejnej moci, ktorý bude poskytovať súčinnosť pri poskytovaní údajov uvedených v bode 7.1.1. pre banky, pobočky zahraničných bánk a telekomunikačných operátorov.  V predmetnom materiáli identifikovala Komisia niekoľko nových povinností pre orgány verejnej moci, napr. § 22 ods. 8, § 22a ods. 5, § 24 ods. 8, § 44 ods. 3, 5 a 6. Z uvedeného dôvodu navrhuje Komisia uviesť tieto nové povinnosti v bode 7.3.2 predmetnej analýzy a v bode 7.3.1 uviesť aj orgány verejnej moci, ktorých sa tieto povinnosti týkajú. Vzhľadom na uvedené navrhuje Komisia v doložke vybraných vplyvov zaznačiť aj negatívny vplyv na procesy služieb vo verejnej správe.  Stanovisko ÚPPVII: Pripomienky týkajúce sa povinností boli zapracované do analýzy vplyvov na služby verejnej správy pre občana. Pripomienky týkajúce sa povinností uvedených v § 22a ods. 5, § 44 ods. 3, 5 a 6 neboli zapracované, pretože ide o povinnosti, ktoré boli súčasťou aj predchádzajúcej právnej úpravy, nejde teda o nové povinnosti.  III. Záver: Stála pracovná komisia na posudzovanie vybraných vplyvov vyjadruje  nesúhlasné stanovisko  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  Všetky stanoviská Komisie pre posudzovanie vybraných vplyvov sú akceptované a zapracované.  Ing. Rastislav Chovanec, PhD.  predseda Komisie | | | | | | | | | |